CELEX: 32022R0665
Language: sk
Date: 2022-04-21 00:00:00
Title: Vykonávacie nariadenie Komisie (EÚ) 2022/665 z 21. apríla 2022, ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

22.4.2022   
               
               
                  SK
               
               
                  Úradný vestník Európskej únie
               
               
                  L 121/33
               
            
         VYKONÁVACIE NARIADENIE KOMISIE (EÚ) 2022/665
         z 21. apríla 2022,
         ktorým sa mení nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96 (1), a najmä na jeho článok 11 písm. b),
         keďže:
         
                     (1)
                  
                  
                     V prílohách III a IV k nariadeniu (ES) č. 1210/2003 sa uvádza zoznam fyzických a právnických osôb, orgánov alebo subjektov spojených s režimom bývalého prezidenta Saddáma Husajna, na ktoré sa vzťahuje zmrazenie aktív.
                  
               
                     (2)
                  
                  
                     Výbor pre sankcie Bezpečnostnej rady OSN 18. apríla 2022 rozhodol o vypustení dvoch fyzických osôb a jedného subjektu zo zoznamu osôb a subjektov, na ktoré by sa malo vzťahovať zmrazenie aktív.
                  
               
                     (3)
                  
                  
                     Prílohy III a IV k nariadeniu (ES) č. 1210/2003 by sa preto mali zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha III k nariadeniu (ES) č. 1210/2003 sa mení tak, ako sa uvádza v prílohe I k tomuto nariadeniu.
         
         
            Článok 2
            Príloha IV k nariadeniu (ES) č. 1210/2003 sa mení tak, ako sa uvádza v prílohe II k tomuto nariadeniu.
         
         
            Článok 3
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. apríla 2022
            
               
                  Za Komisiu
               
               
                  v mene predsedníčky
               
               
                  generálny riaditeľ
               
               
                  Generálne riaditeľstvo pre finančnú stabilitu, finančné služby a úniu kapitálových trhov
               
            
         
         
            (1)  Ú. v. EÚ L 169, 8.7.2003, s. 6.
      
      
         
            PRÍLOHA I
            V prílohe III k nariadeniu Rady (ES) č. 1210/2003 sa vypúšťa tento záznam:
            
               
                           „3.
                        
                        
                           Rasheed Bank [alias a) Al-Rashid Bank, b) Al Rashid Bank, c) Al-Rasheed Bank]; PO Box 7177, Haifa Street, Baghdad, Iraq, alebo Al Masarif Street, Baghdad, Iraq.“
                        
                     
         
      
      
         
            PRÍLOHA II
            V prílohe IV k nariadeniu Rady (ES) č. 1210/2003 sa vypúšťajú tieto záznamy:
            
               
                           „72.
                        
                        
                           Asil Sami Mohammad Madhi Tabrah (alias Asil Tabra). Dátum narodenia: 6. jún 1964. Miesto narodenia: Irak Štátna príslušnosť: Irak.“
                        
                     
            
               
                           „75.
                        
                        
                           Maki Mustafa Hamudat [alias a) Maki Hamudat, b) Mackie Hmodat, c) Generál Maki Al-Hamadat, d) Macki Hamoudat Mustafa]. Dátum narodenia: okolo roku 1934. Adresa: Mosul, Irak. Štátna príslušnosť: Irak.“